HR Službeni list Europske unije 213

32006R1685



SLUŽBENI LIST EUROPSKE UNIJE 14.11.2006.

UREDBA KOMISIJE (EZ) br. 1685/2006

od 14. studenoga 2006.

o 72. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske zajednice,

uzimajući u obzir Uredbu Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaida i talibanima te o stavljanju izvan snage Uredbe (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. prvu alineju,

budući da:

(1) Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.

(2) Odbor za sankcije Vijeća sigurnosti Ujedinjenih naroda 9. studenoga 2006. odlučio je izmijeniti popis osoba, skupina i subjekata na koje se primjenjuje zamrzavanje financijskih sredstava i gospodarskih izvora. Stoga treba Prilog I. sukladno tome izmijeniti,

DONIJELA JE OVU UREDBU:

Članak 1.

Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

Članak 2.

Ova Uredba stupa na snagu dan nakon objave u Službenom listu Europske unije.

Ova Uredba je u cijelosti obvezujuća i izravno se primjenjuje u svim državama članicama. Sastavljeno u Bruxellesu 14. studenoga 2006. Za Komisiju Eneko LANDÁBURU Ravnatelj Opće uprave za vanjske odnose

(1) SL L 139, 29.5.2002., str. 9. Uredba kako je zadnje izmijenjena Uredbom Komisije (EZ) br. 1508/2006 (SL L 280, 12.10.2006., str. 12.).

PRILOG

Prilog I. Uredbi (EZ) br. 881/2002 mijenja se kako slijedi:

Sljedeći se upis dodaje pod naslov „Pravne osobe, skupine i subjekti”:

International Islamic Relief Organization (Međunarodna islamska organizacija za pomoć), Indonezija, podružnica (alias (a) International Islamic Relief Agency (Međunarodna islamska agencija za pomoć), (b) International Relief Organization (Međunarodna organizacija za pomoć), (c) Islamic Relief Organization (Islamska organizacija za pomoć), (d) Islamic World Relief (Pomoć islamskom svijetu), (e) International Islamic Aid Organization (Međunarodna islamska organizacija potpore), (f) Islamic Salvation Committee (Islamski spasilački odbor), (g) The Human Relief Committee of the Muslim World League (Islamski odbor za pomoć Muslimanske svjetske lige), (h) World Islamic Relief Organization (Svjetska islamska organizacija za pomoć), (i) Al Igatha Al-Islamiya, (j) Hayat al-Aghatha al-Islamia al-Alamiya, (k) Hayat al-Igatha, (l) Hayat Al-‘Igatha, (m) Ighatha, (n) Igatha, (o) Igassa, (p) Igasa, (q) Igase, (r) Egassa, (s) IIRO). Adresa: (a) International Islamic Relief Organization (Međunarodna islamska organizacija za pomoć), ured u Indoneziji; Jalan Raya Cipinang Jaya br. 90; Istočna Jakarta, 13410, Indonezija, (b) P.P. 3654; Jakarta 54021, Indonezija.